Pakita Studio

HARIAK erakusketa
2023-12-15 18:00 - 2024-01-19 18:00 (Europe/Paris) | Pakita Studio, Andre Kalea 41, Hernani, Gipuzkoa, 20120, España
Ania Sáenz de Buruagaren eskutik HARIAK erakusketa izango dugu estudioan. Abenduaren 15etik 2024ko urtarrilaren 19ra arte egongo dira Aniaren lanak gure paretetan zintzilik.
Erakusketa Sarrionandiaren olerkian inspiratuta dago. “Suposatzen da, bizitzan, korapilatzen gaituzten, edo geu korapilatzen garen, hariei/harremanei buruzkoa dela. Anbinbalentzia eta gatazka sortzen diguten harremanak, mina egiten digutenak, ondo egiten digutenak, behar ditugunak… Barruan, sakon-sakon, eta askotan, ulertzen ez ditugun, edo nik, behintzat, ulertu ez ditudan sentimenduak/harremanak saiatzen naiz irudikatzen” dio Aniak.
Erakusketa doakoa da eta ikusgai egongo da denda irekita dagoen orduetan.

IREKIETA EKITALDIA
Abenduak 15, 18:00
Ania izango dugu estudioan erakusketaren irekierarako.
Jatekoa eta edatekoa egongo da.

Ipuin kontaketa
2023-12-14 18:00 - 19:00
Neguko oporrak ate joka, plan hoberik alda goxo-goxo ipuin ederrak entzutea baino? Beste askotan bezala, ipuin kontaketa antolatu dugu estudioan. Betzaidak berak idatzitako ipuinak kontatuko dizkigu. Ondoren, bertan egongo da bere lan guztiak erakusten eta saltzen. Hurbildu bertara, goiz goxo bat pasako dugu.
Doakoa da, baina izena eman behar da, aforoa bete arte. Horretarako idatzi p.kitastudio@gmail.com helbidera.

Flash Collage
2023-12-11 10:30 - 2023-12-18 19:00
Opari pertsonalizatu bat egin nahiko zenuke eta zu zeu prozesuaren parte izan?
Flash Collage saioa aukera on bat izan daiteke. Aukeratu zure gustoko argazki bat (digitalki ekarri beharko duzu) eta Uxuerekin (Berexi Art) batera collagea egingo duzu. Ilustrazioaren prozesua lehen pertsonan biziko dugu. Honen konposizioa, koloreak eta formak aukeratzeko prozesuak parte-hartze aktiboa izango duzu. Eta animatuko bazina, ilustrazioari ekarpen propioa egiteko aukera izango duzu! Hau da, zuk zeuk ere marrazteko aukera izango duzu.
Prezioa :
25€ ilustrazioa digitalean egunean bertan emateko aukera
35€ ilustrazioa hurrengo egunean estudioan inprimatuta jasotzeko aukera
Ordubeteko saioa egingo dugu eta abenduak 19tik aurrera egongo da lamina jasotzeko aukera estudioan bertan. (Bidalketak egiteko aukera ere egongo da kasu bakoitza aztertuta)
Eskatu zure zita p.kitastudio@gmail.com helbidera idatzita.
IKUSI ADIBIDEAK HEMEN

Zeramika tailerra
2023-11-25 10:00 - 13:00
Gabonetan zuk zeuk egindako zerbait oparitu nahi duzu? Bi zeramika piezako kita opari polit bat izan daiteke. Hartu parte Egin zuk zeuk tailerretan, horietako bat da zeramika saio hau.
Estibaliz Miñanaren eskutik zeramika tailerra antolatu dugu. Hiru orduko saio honetan labeko buztina erabiliko dugu bi pieza egiteko. Gosari kit bat egingo dugu hain zuzen ere: bol bat, katilu bat, plater bat, zuk nahiago duzuna!
Saio honetan gure piezak egin eta pintatuko ditugu. Ondoren, Estibalizen eskutik esmaltatu eta laberatuko dira. Beraz, saio hau egin ondoren, aste batzuetara jasoko dituzue zuen piezak estudioan bertan, behin labetik pasa eta gero. Gabonetarako piezak izango dituzuela baieztatzen dugu.
Zikintzeko arriskua dagoenez, arropa zaharra edo mantal bat ekartzea gomendatzen dugu.
Tailerra eskudiruz ordaindu beharko da egunean bertan.

Mateo Misteriotsua nobelaren aurkezpena
2023-11-10 19:00 - 20:00
Amesgile Argitaletxearen eskutik Mateo Misteriotsua (Anaren itzal ezkutuak) nobela erotiko-erromantikoaren aurkezpena izango dugu estudioan.
“Ondo pasatzeko, gozatzeko, gure bost zentzumenak esnatu eta seigarrena azaleratzeko eleberria da. Jarri pikante, gozo, gatz… pixka bat zure bizitzari.”
Eleberriaren aurkezpena bertako garagardo artisauz lagunduko dugu giro goxo bat sortuz. “Zatoz Anaren munduan barrena, eta ezagutu Mateo misteriotsua. Prest zaude?”

Barnean - Adentro - Dedans erakusketa
2023-11-07 - 2023-12-08
Azaroak 7tik abenduaren 8ra @justwannabeapoet x @julia.lasa-ren Barnean – Adentro – Dedans erakusketa izango dugu estudioan.
Antroposofiaren hamabi zentzumenen inguruko, naturaren zikloak astrologian oinarritutako eta espiritualtasunaren sentsibilitateari buruzko bidaia, Julia Lasaren ilustrazioekin (@julia.lasa) eta Cristina Buceroren poesiarekin (@justwannabeapoet).
Aurtengo bidai introspektibo honen helburua gure gorputza behatzea, gure adimena entzutea eta gure arima sentitzea da, gure nortasuna distirarazteko eta orainean “izan eta egoteko”.
Juliaren eta Cristinaren arteko lankidetza ustekabean sortu zen, magikoki eta aurrez bideratua.
Denda irekita dagoen orduetan ikusgai egongo da erakusketa.
Bertako lan gehienak eskuratzeko aukera izango da.

Ipuin kontaketa
2023-10-07 11:00 - 12:00
Ikasturte berriarekin batera, eta udazkenean sartuta,Amesgile Argitaletxeak ipuin berriak atera ditu. Beraz, beste askotan bezala, ipuin kontaketa antolatu dugu estudioan. Betzaidak berak idatzitako ipuinak kontatuko dizkigu, labetik atera berriak! Ondoren, bertan egongo da bere lan guztiak saltzen. Hurbildu bertara, goiz goxo bat pasako dugu.
Doakoa da, baina izena eman behar da, aforoa bete arte. Horretarako idatzi p.kitastudio@gmail.com helbidera.

Zeramika tailerra
2023-10-05 17:00 - 20:00
Estibaliz Miñanaren eskutik zeramika tailerra antolatu dugu. Hiru orduko saio honetan labeko buztina erabiliko dugu bi pieza egiteko. Gosari kit bat egingo dugu hain zuzen ere: bol bat, katilu bat, plater bat, zuk nahiago duzuna!
Saio honetan gure piezak egin eta pintatuko ditugu. Ondoren, Estibalizen eskutik esmaltatu eta laberatuko dira. Beraz, saio hau egin ondoren, aste batzuetara jasoko dituzue zuen piezak estudioan bertan, behin labetik pasa eta gero.
Zikintzeko arriskua dagoenez, arropa zaharra edo mantal bat ekartzea gomendatzen dugu. Tailerra eskudiruz ordaindu beharko da egunean bertan.

Motxila diseinu tailerra
2023-09-05 11:00 - 12:00
Sormen saio honetan sorkuntza modu ezberdin batean esperimentatu nahi da: gure telazko motxila propioa diseinatuz. Kolore askotako margoak erabiliz, haur bakoitzak bere motxila sortuko du. Tailerraren helburua haur bakoitzak bere eskolarako motxila bat diseinatzea da.
Haur bakoitzak motxila huts bat izango du eta guk eskainitako errotulagailu eta pinturekin nahi dutena margotu ahal izango dute motxila honetan, bi aldetatik gainera. Tailerra amaitzereako bakoitzak bere motxila pertsonalizatua izango du.
Kool Studion (Lasarte-Oria) egindako motxilak erabiliko ditugu, kotoi organikozko telez konfekzionatuak. Janaria, aldatzeko arropa edota bestelako gauzak eramateko aproposa den motxilatxoa egingo dugu.
2 urtetik gorako haurrentzat.
Izena ematea irekita plazak bete arte: p.kitastudio@gmail.com

Zeramika tailerra
2023-08-29 17:00 - 20:00
Estibaliz Miñanaren eskutik zeramika tailerra antolatu dugu. Hiru orduko saio honetan labeko buztina erabiliko dugu bi pieza egiteko. Gosari kit bat egingo dugu hain zuzen ere: bool bat, katilu bat, plater bat, zuk nahiago duzuna!
Saio honetan gure piezak egin eta pintatuko ditugu. Ondoren, Estibalizen eskutik esmaltatu eta laberatuko dira. Beraz, saio hau egin ondoren, aste batzuetara jasoko dituzue zuen piezak estudioan bertan, behin labetik pasa eta gero.
Zikintzeko arriskua dagoenez, arropa zaharra edo mantal bat ekartzea gomendatzen dugu. Tailerra eskudiruz ordaindu beharko da egunean bertan.

Zeramika tailerra • BETETA
2023-08-07 17:00 - 20:00

Izarne Zelaia Arratibel erakusketa
2023-07-03 - 2023-08-31
Uztaila eta abuztua guztian zehar Izarne Zelaia Arratibel artistaren lanak izango ditugu estudioan. Sortzaile Donostiarrak bere hastapenak pintura abstraktuan baditu ere, azken aldian ilustrazioari toki egin dio bere lanetan eta aldaketa horren lekuko izango dira gure paretak.
Ikusgai izango ditugun lanak natur elementuekin eta batez ere gorputzarekin lotuta daude; amatasunak presentzia handia izango du.
Denda irekita dagoen orduetan ikusgai egongo da erakusketa.
Bertako lan gehienak eskuratzeko aukera izango da.

Sormen tailerren ikasleen lanak erakusketa
2023-06-13 - 2023-06-22
Ikasturte guztian zehar sormen tailerretan egindako lanak bildu eta erakusketa antolatu dugu Pakita Studioko ikasleekin. Bi astez ikusgai egongo dira lan hauek. Hurrengo ikasturtean egingo diren lanen ideia bat ere egin daiteke erakusketarekin bitartez: serigrafiatutako laminak, akrilikoarekin pintatutako mihiseak, eta beste hainbeste gauza!

Ipuin kontaketa
2023-05-20 11:00 - 12:00
Amesgile Argitaletxearen eskutik ipuin kontaketa antolatu dugu berriro ere estudioan. Betzaidak berak idatzitako ipuinak kontatuko dizkigu eta ondoren bertan egongo da bere lan guztiak saltzen. Hurbildu bertara, goiz goxo bat pasako dugu.
Doakoa izango da, baina izena eman behar da, aforoa bete arte. Horretarako idatzi p.kitastudio@gmail.com helbidera.

Pintura + Garagardoa • BETETA
2023-04-14 18:00 - 20:00
Sormen saio honetan pinturarekin esperimentatzea bilatzen da garagardo artean tarte goxo bat sortuaz. Otsaihen, Hernaniko garagardo artisauaren* aukera ezberdinak dastatuz mihise bat pintura akrilikoz pintatuko dugu.
Saio honetan parte hartzeko ez da lehendik pintura jakintzarik eduki behar, esperimentazio tailer bat izango da.
Izena eman behar da: p.kitastudio@gmail.com
*Gluten gabeko garagardoa ere egongo da

Kamiseta diseinu tailerra
2023-04-14 11:00 - 13:00
Sormen saio honetan sorkuntza modu ezberdin batean esperimentatu nahi da: gure kamiseta propioa diseinatuz. Kolore askotako biniloak erabiliz, haur bakoitzak bere irudiak moztu eta kamisetara eramango ditu. Binilo hauek telarako sortuak daude eta modu termikoan pegatzen dira kamisetan. Horrela, parte hartzaileek beraien irudiak biniloan moztu eta plantxa termikoarekin egingo ditugu kamisetak (beti bideratzailearekin lagunduta).
7 urtetik gorako haurrentzat.
Izena ematea irekita plazak bete arte: p.kitastudio@gmail.com

Sormen tailerra: pintura eskuekin
2023-04-13 11:00 - 12:30
Sormen saio honetan sorkuntzarekin jolastuko dugu pintura akrilikoak erabiliz. Materialekin esperimentatu, zikindu, mihise zuri bat kolorez bete. Pintura modu jostagarri batean ezagutzea izango da helburua.
3 urtetik 6 urtera arteko haurrentzat.
Izena ematea irekita plazak bete arte: p.kitastudio@gmail.com

Ipuin kontaketa
2023-04-05 18:00 - 19:00
Amesgile Argitaletxearen eskutik ipuin kontaketa antolatu dugu estudioan. Lehen edizioan Musuak eta besarkadak liburuak izandako harrera dela eta, Musu eta besarkada magikoak liburua aurkeztera eta kontatzera etorriko da Betzaida eta ondoren bertan egongo da bere lan guztiak saltzen. Hurbildu bertara, goiz goxo bat pasako dugu.
Doakoa izango da, baina izena eman behar da, aforoa bete arte. Horretarako idatzi p.kitastudio@gmail.com helbidera.
Adin guztietara egokitua.

M.Art erakusketa
2023-03-27 - 2023-05-08
Martxoa amaieratik, apirila guztian zehar eta maiatza hasierara arte M.Art artistaren erakusketa daukagu estudioko paretetan. Marta, Iruñeako ilustratzailea da, bere collageengatik ezaguna. Bere hamaika lan izango ditugu estudioan zintzilik, lamina formatuan. Batzuk lehendik publikatuak eta beste batzuk labetik atera berriak.
Denda irekita dagoen orduetan ikusgai egongo da erakusketa.
Bertako lanak salgai daude.

Ipuin kontaketa
2022-12-26 11:00 - 12:00
Neguko oporren giroan eta Amesgile Argitaletxearen eskutik ipuin kontaketa antolatu dugu estudioan. Betzaidak berak idatzitako ipuinak kontatuko dizkigu, gaunera labetik atera berriak! Ondoren, bertan egongo da bere lan guztiak saltzen. Hurbildu bertara, goiz goxo bat pasako dugu.
Doakoa da, baina izena eman behar da, aforoa bete arte. Horretarako idatzi p.kitastudio@gmail.com helbidera.

Flash Collage
2022-12-23 17:00 - 19:30
Opari pertsonalizatu bat egin nahiko zenuke eta zu zeu prozesuaren parte izan?
Flash Collage saioa aukera on bat izan daiteke. Aukeratu zure gustoko argazki bat (digitalki ekarri beharko duzu) eta Uxuerekin (Berexi Art) batera collagea egingo duzu. Ilustrazioaren prozesua lehen pertsonan biziko dugu. Honen konposizioa, koloreak eta formak aukeratzeko prozesuak parte-hartze aktiboa izango duzu. Eta animatuko bazina, ilustrazioari ekarpen propioa egiteko aukera izango duzu!
Prezioa :
25€ ilustrazioa digitalean egunean bertan emateko aukera
30€ ilustrazioa hurrengo egunean estudioan inprimatuta jasotzeko aukera
Erreserba egin behar da p.kitastudio@gmail.com heladera idatzita.
IKUSI ADIBIDEAK HEMEN

Kosmetika naturalen ikastaroa
2022-12-03 12:00 - 14:00
Koloreztaturekin batera, kosmetika naturalen ikastaroa antolatu dugu. Bertan, produktu ezberdinak egiten ikasiko dugu. Erabilera ezberdinetarako xaboiak, txanpuak, kremak edota desodoranteak.
Ikasitako hauen artean produktu batzuk guk geuk etxera emateko aukera izango dugu. Guk geuk egindako txanpua, krema eta desodoeantea eramango ditugu etxera gure erabilera propiorako!
Prezioa: 30€
Saioan parte hartzeko izena eman behar da: p.kitastudio@gmail.com

Korapiloak liburuaren aurkezpena
2022-11-19 11:00 - 12:00
Behin baino gehiagotan ipuin kontalari moduan izan dugun Amesgile Argitaletxeko Betzaida Urtaza etorriko zaigu estudiora bere gaztetxoentzako eta helduentzako nobelatxoa aurkeztera. Bertan, egunerokoan oso presente dauden gaiak jorratzen ditu: antsietatea, depresioa, sexua, nerabezaroa, LGTBI errealitatea… Liburuan parte hartu duen Maitane Ormazabal coacha ere egongo da aurkezpenean.
12 urtetik gorako gazteentzat eta helduentzat bideratutako saioa izango da.
Izena eman behar da: p.kitastudio@gmail.com / 943 94 77 58

Arramazka erakusketa
2022-11-01 - 2022-12-31
Azaroa eta abendua guztian zehar Arramazkaren erakusketa daukagu estudioko paretetan. Arramazka, Hernanin bizi da aspaldidanik eta ilustratzaile ezaguna da Euskal Herri mailan. Ilustrazio proiektua komertzialki duela urte batzuk utzi bazuen ere, oraindik sorkuntza batzuk egiten jarraitzen du. Horrela, aurretik eginda zituen ilustrazioekin bai eta berriekin ere osatuta dago erakusketa.
Denda dagoen orduetan ikusgai egongo da erakusketa.
Bertako lanak salgai daude.

Body painting saioa
2022-08-25 17:00 - 19:00
Body painting saio honetan gorputzaren bidez sormena esperimentatzea da helburua. Talde txiki bat sortu eta espazio goxo eta seguru bat sortuko dugu. Giro atsegin batekin, elkarren artean gorputza pintatzea da saio hauetan egingo dena, lehenik konfiantza ariketa batzuk egin eta gero.
– Gorputzaren jabetza
– Sorkuntzaren dimentsioak
– Esperimentazioa
– Talde identitatea
Talde txikia izango denez, izena ematea beharrezkoa da.
IZEN EMATEA HEMEN

Ipuin kontaketa
2022-07-10 11:00 - 13:00
Amesgile Argitaletxearen eskutik ipuin kontaketa antolatu dugu berriro ere estudioan. Betzaidak berak idatzitako ipuinak kontatuko dizkigu eta ondoren bertan egongo da bere lan guztiak saltzen. Hurbildu bertara, goiz goxo bat pasako dugu.
Doakoa izango da, baina izena eman behar da, aforoa bete arte. Horretarako idatzi p.kitastudio@gmail.com helbidera.
11.00-11.30
2-3 urte arteko haurrentzat
12.00-13.00
4 urtetik gorako haurrentzat

Ipuin kontaketa
2022-04-23 10:00 - 13:00
Amesgile Argitaletxearen eskutik ipuin kontaketa antolatu dugu estudioan. Betzaidak berak idatzitako ipuinak kontatuko dizkigu eta ondoren bertan egongo da bere lan guztiak saltzen. Hurbildu bertara, goiz goxo bat pasako dugu.
Doakoa izango da, baina izena eman behar da, aforoa bete arte. Horretarako idatzi p.kitastudio@gmail.com helbidera.
11.00-11.30
2-3 urte arteko haurrentzat
12.00-13.00
4 urtetik gorako haurrentzat

Marrazki lehiaketa
2022-04-13 - 2022-04-29
Marrazki lehiaketa antolatu dugu!

Opor garai honetarako gaztetxoenei sorkuntzarako aitzakia bat eman nahi diegu. 5-12 urte arteko haurrentzat da lehiaketa, bi kategoriatan banatuta. 1. Kategoria 5-8 urteko haurrentzat eta 2. kategoria 9-12 urtekoentzat.

IRIZPIDEAK
Gaia:Poza
Epea: Lehiaketa apirilaren 13an hasiko da eta lanak aurkezteko epea apirilaren 29an amaituko da. Sarituak apirilaren 30an jakinaraziko dira.
Lanak aurkezteko modua: Aurkezteko bi modu daude. Batetik, eskura. Pakita Studioan bertan aurkeztu dezakezue denda irekita dagoen orduetan edota atean dagoen buzoian utzita. Bestetik, online bidali dezakezue marrazkiaren argazkia kalitate altuan.
Saria: Kategoria bakoitzean saritu bat egongo da eta Pakita Studioko produktu sorta jasoko dute.

SARITUAK
Zozketa bidez hautatu dira lehiaketako sarituak. Kategoria bakoitzeko irabazleak Pakita Studioko produktu sorta bat jasoko du.
1. kategoria: Iare Irastorza
2. kategoria: Maddi Sanchez
Mila esker parte hartu duzuen guztiei!

Sormenarekin jolasten • BETETA
2022-03-26 10:00 - 11:00, 2022-03-19 10:00 - 11:00
Haziak Elkartearekin batera Sormentarekin Jolasten sorkuntza saioa antolatu dugu Pakita Studion. Sorkuntzarekin jolastuko dugu haur zein heldu. Materialekin esperimentatu, zikindu, orri zuri handi bat kolorez bete, eta haurrak eta helduak elkarren arteko momentu kreatibo batean elkar lotu.
Animatuko zara?
2 urtetik gora haur eta hauen gurasoentzat (heldu bakarra)
Izena ematea irekita plazak bete arte
